DJEČJI VRTIĆ ZVONO

KLAKE 4

10 290 ZAPREŠIĆ

Tel. 01/3315-517

Email: info@vrtic-zvono.org

KLASA: 601-02/24-05/01

URBROJ: 238/33-137-24-02

**GODIŠNJI PLAN I PROGRAM**

**DJEČJEG VRTIĆA ZVONO**

**ZA PEDAGOŠKU GODINU 2024./2025.**



Ravnateljica:

Stella Tonković Grbeša

Zaprešić, rujan 2024.

SADRŽAJ

[1. USTROJSTVO RADA 3](#_Toc179541215)

[1.1. Sadržaj rada, nositelji poslova i vrijeme realizacije 5](#_Toc179541216)

[1.2. Organizacija rada 7](#_Toc179541217)

[1.3. Zaposlenici u DV Zvono 8](#_Toc179541218)

[1.4. Rad Odgojiteljskog vijeća 9](#_Toc179541219)

[1.5. Rad Upravnog vijeća 9](#_Toc179541220)

[2. MATERIJALNI UVJETI RADA 11](#_Toc179541221)

[3. NJEGA I SKRB ZA TJELESNI RAZVOJ I ZDRAVLJE DJECE 14](#_Toc179541222)

[4. ODGOJNO-OBRAZOVNI RAD 17](#_Toc179541223)

[4.1. Opći ciljevi i zadaće odgojno-obrazovnog rada 17](#_Toc179541224)

[4.2. Specifični ciljevi i zadaće odgojno-obrazovnoga rada 18](#_Toc179541225)

[4.3. Programi u DV Zvono 19](#_Toc179541226)

[4.4. Projekti u DV Zvono 23](#_Toc179541227)

[5. STRUČNO USAVRŠAVANJE ODGOJITELJA I OSTALIH ZAPOSLENIKA 27](#_Toc179541228)

[5. SURADNJA S RODITELJIMA 29](#_Toc179541229)

[6. SURADNJA S DRUŠTVENIM ČIMBENICIMA 30](#_Toc179541230)

[7. VREDNOVANJE PROGRAMA 31](#_Toc179541231)

[7.1. Dokumentiranje odgojno-obrazovnog procesa 31](#_Toc179541232)

[8. GODIŠNJI PLAN I PROGRAM RADA RAVNATELJICE 33](#_Toc179541233)

[9. GODIŠNJI PLAN I PROGRAM RADA PEDAGOGINJE 35](#_Toc179541234)

[10. GODIŠNJI PLAN I PROGRAM RADA ZDRAVSTVENE VODITELJICE 39](#_Toc179541235)

# USTROJSTVO RADA

* Organizirati rad u dvije odgojno-obrazovne skupine redovitog programa
* Pripremiti program predškole
* Stvaranje kvalitetnih materijalno-organizacijskih uvjeta rada u unutarnjem i vanjskom prostoru vrtića
* Poboljšavati elemente kvalitete svakodnevnog života u vrtiću, uvažavajući različitost i individualni razvoj.
* Organizirati interna usavršavanja i poticati zaposlenike na vanjska

Dječji vrtić Zvono je odgojno-obrazovna ustanova osnovana od strane Kristove crkve, smještena na području grada Zaprešiča, u ulici Klake 4. DV zvono organizira i provodi redoviti 10-satni program njege, odgoja, obrazovanja, zdravstvene zaštite i prehrane za djecu od navršene treće godine života do polaska u osnovnu školu.

Programi u DV Zvono temelje se na suvremenom shvaćanju djeteta te humanističko-razvojnom pristupu. Rani i predškolski odgoj planira se i ostvaruje u skladu s djetetovim razvojnim osobinama, potrebama i interesima te socijalnim, kulturalnim i drugim potrebama obitelji.

U pedagoškoj godini 2024./2025. u rujnu u DV Zvono upisano je 30-ero djece – u starijoj mješovitoj skupini 23 djece te njih sedmero u mlađoj mješovitoj skupini. Redoviti 10-satni program s integriranim programom ranog učenja engleskog jezika odvija se u dvije odgojno-obrazovne skupine. U odgojno-obrazovnoj skupini Pandice borave djeca u dobi od 3 do 5 godina, dok u skupini Zvončići borave djeca u dobi od 5 godina do polaska u osnovnu školu.

Program predškole integriran je u redoviti program unutar starije odgojno-obrazovne skupine Zvončići te ove godine imamo upisano 10-ero djece obveznika za predstojeću školsku godinu.

Cilj je pratiti interes i potrebe korisnika te stvarati optimalne uvjete za život i rad pravilnom organizacijom rada, radnim vremenom vrtića i djelatnika te stvaranjem sigurnog i kvalitetnog okruženja. Poticanjem osnaživanja djelatnika i pojedinaca za suodlučivanje, učenje i rad u kriznim uvjetima oblikujemo okruženje za ostvarivanje kvalitetnog odgojno-obrazovnog procesa.

Od iznimne važnosti su razni modeli komunikacije unutar i izvan ustanove te otvorenost prema novim idejama i metodama rada. U planu nam je ostvariti što više odgojno-obrazovnih aktivnosti izvan ustanove dječjeg vrtića (izleti, posjete kazalištima, muzejima, obrtima i sl.) kao i partnerstvo s roditeljima (sudjelovanje u projektima, čitanje slikovnica u odgojno-obrazovnim skupinama, organizacija radionica, humanitarnih akcija i sl.) kako bismo obogatili djetetov život u vrtiću.

**NAŠA MISIJA**

Usmjereni smo ka razvoju dječjeg potencijala, poštivanju dječjih prava i uvažavanju njihovih individualnih potreba, pružamo podršku obitelji, pridonosimo razvoju roditeljskih kompetencija te pridonosimo razvoju društvene zajednice. Misiju vrtića nastojimo ostvariti kontinuiranim stručnim usavršavanjem, savjetovanjem sa stručnjacima različitih profila te praćenjem novih paradigmi ranog i predškolskog odgoja i obrazovanja.

**NAŠA VIZIJA**

Vizija DV Zvono jest stvaranje mjesta cjelokupnog rasta i razvoja svakog pojedinca u okruženju koje je poticajno, zanimljivo i obogaćeno raznovrsnim sredstvima i materijalima. Vizija vrtića je refleksija osobnih shvaćanja, uvjerenja i viđenja svih djelatnika koji zajedno sudjeluju u odgojno-obrazovnom procesu.

## Sadržaj rada, nositelji poslova i vrijeme realizacije

|  |  |  |
| --- | --- | --- |
| SADRŽAJ RADA | NOSITELJI POSLOVA | VRIJEME REALIZACIJE |
| Prijem djece u vrtić | pedagoginja, ravnateljica, administrativno-računovodstvena radnica | lipanj i kolovoz 2024., tijekom godine |
| Raspoređivanje djece po odgojno-obrazovnim skupinama | ravnateljica, pedagoginja, odgojiteljice | kolovoz 2024., tijekom godine |
| Praćenje i evaluacija radnog vremena svih zaposlenika | ravnateljica, pedagoginja, administrativno-računovodstvena radnica | po potrebi organizacije rada |
| Odrediti prioritetne intervencije. Potaknuti zajednički rad zaposlenika na obogaćivanju prostora. | ravnateljica, pedagoginja, administrativno-računovodstvena radnica, svi zaposlenici, izvođači radova | kontinuirano tijekom godine |
| Konzultacije i realizacija nabave didaktičkog i potrošnog didaktičkog materijala | ravnateljica, pedagoginja, administrativno-računovodstvena radnica, odgojiteljice | kontinuirano tijekom godine |
| Voditi računa o individualnim potrebama djece | ravnateljica, pedagoginja, zdravstvena voditeljica, odgojiteljice, spremačica/servirka, svi zaposlenici | kontinuirano tijekom godine |
| Sustavnost u procesu planiranja, provedbe, dokumentacije i evaluacije aktivnosti | pedagoginja, odgojiteljice | kontinuirano tijekom godine |
| Poticati edukacije i usavršavanja odgojitelja i članova ST vezanih za posebne potrebe djece | ravnateljica, pedagoginja, odgojiteljice, zdravstvena voditeljica | kontinuirano tijekom godine |
| Planiranje projektnih metoda rada te njihova realizacija i evaluacija | pedagoginja, odgojiteljice | kolovoz, rujan 2024., siječanj 2025. te kontinuirano tijekom godine |
| Organizacija rada i vođenje financijskih planova vezanih uz edukacije | ravnateljica, pedagoginja, odgojiteljice, administrativno-računovodstvena radnica | kontinuirano tijekom godine |

**GODIŠNJE ZADUŽENJE I STRUKTURA RADNOG VREMENA ZA PED. GOD. 2024./2025.**

**SATNICA ODGOJITELJA U RADU S DJECOM OD 3 GODINE ŽIVOTA DO POLASKA U OŠ**

|  |  |  |  |  |  |
| --- | --- | --- | --- | --- | --- |
| *MJESEC* | BR. RADNIH DANA | NEPOSREDAN RAD\* | OSTALI POSLOVI\* | STANKA\* | UKUPNO SATI |
| *Rujan* | 21 | 115,5 | 42 | 10,5 | 168 |
| *Listopad* | 23 | 126,5 | 46 | 11,5 | 184 |
| *Studeni* | 19 | 104,5 | 38 | 9,5 | 152 |
| *Prosinac* | 20 | 110 | 40 | 10 | 160 |
| *Siječanj* | 21 | 115,5 | 42 | 10,5 | 168 |
| *Veljača* | 20 | 110 | 40 | 10 | 160 |
| *Ožujak* | 21 | 115,5 | 42 | 10,5 | 168 |
| *Travanj* | 21 | 115,5 | 42 | 10,5 | 168 |
| *Svibanj* | 20 | 110 | 40 | 10 | 160 |
| *Lipanj* | 20 | 110 | 40 | 10 | 160 |
| *Srpanj* | 23 | 126,5 | 46 | 11,5 | 184 |
| *Kolovoz* | 19 | 104,5 | 38 | 9,5 | 152 |
| *UKUPNO* | 248 | 1364 | 496 | 124 | 1984 |

## Organizacija rada

Vrtić predstavlja okruženje u kojem je odgojno-obrazovni proces oblikovan na način da se djetetu omoguće situacijska i životna učenja koja će podržati njegov cjeloviti rast i razvoj te da se stvori atmosfera u kojoj će dijete bezbrižno ostvarivati interakcije s drugom djecom i odraslima.

Radno vrijeme vrtića usklađeno je prema potrebama roditelja, od 7 do 17 sati. Tijekom praznika i u vrijeme ljetnih mjeseci (srpanj i kolovoz), rad s djecom se organizira u skladu s potrebama roditelja. Odgojitelji, u to vrijeme, višak odrađenih sati koriste preraspodjelom u obliku slobodnih dana ili korištenjem godišnjih odmora. Radno vrijeme vrtića će se mijenjati i tijekom godine ukoliko se ukaže potreba za time ili ukoliko to bude nužno zbog epidemiološke situacije.

|  |  |
| --- | --- |
| **VRIJEME** | **AKTIVNOST** |
| **7:00 – 8:00** | Jutarnje okupljanje djece, zajedničke aktivnosti djece iz svih vrtićkih skupina |
| **8:00 – 9:00** | Odvajanje u odgojno-obrazovne skupine, individualni rad, rad u parovima, malim grupama ili zajedničke aktivnosti cijele skupine  Priprema za doručak i doručak (osamostaljivanje djece u brizi o vlastitoj higijeni, samoposluživanju pri jelu i pospremanju stola) |
| **9:00 – 10:00** | Aktivnosti u skupini prema dnevnom planu |
| **10:00 – 10:30** | Užina |
| **10:00 – 12:00** | Priprema za izlazak u dvorište, boravak na zraku ili tjelesne aktivnosti u dvorani |
| **12:00 – 13:00** | Ručak |
| **13:00 – 14:30** | Poslijepodnevni odmor, mirne aktivnosti |
| **15:00 – 15:30** | Užina |
| **15:30 – 17:00** | Boravak na zraku, individualni rad, rad u parovima, malim grupama ili zajedničke aktivnosti cijele skupine |

Za organizaciju rada preko ljeta odgovorna je ravnateljica, pedagoginja i zdravstvena voditeljica. Precizan plan organizacije rada ljeti bit će donesen na sjednici Odgojiteljskog vijeća u lipnju 2025. godine, nakon obrade anketa roditelja vezanih uz potrebe boravka njihove djece tijekom ljeta u vrtiću.

## Zaposlenici u DV Zvono

Na početku pedagoške godine 2024./2025. u DV Zvono zaposleno je 9 djelatnika.

U redovitom programu DV Zvono zaposlene su jedna odgojiteljica i tri kolegice kao nestručne zamjene za odgojitelja te su raspoređene u odgojno-obrazovne skupine kako slijedi:

* + odgojno-obrazovna skupina Pandice – Stella Tonković Grbeša i Mateja Kurtanjek
  + odgojno-obrazovna skupina Zvončići – Dagmar Fabek i Dora Brdovčak

Svi odgojitelji i zamjene su zaposleni na puno radno vrijeme, 40 sati tjedno raspoređenih u 5 radnih dana. Evidencija radnog vremena svih radnika vodi se u skladu s propisima. Tjedna satnica za odgojitelje određena je prema Državnom pedagoškom standardu predškolskog odgoja i naobrazbe (2008.), što znači da u neposrednom radu s djecom provode 27.5 radnih sati tjedno, 10 sati utroše na ostale poslove te 2.5 sati provedu na pauzi.

Ovu pedagošku godinu i dalje nastavljamo sa natječajima za radno mjesto odgojitelja.

Ruth Tešić je voditeljica kraćeg programa ranog učenja engleskog jezika te je zaposlena od strane Osnivača.

Ana Jambrešić je zdravstvena voditeljica i zaposlena je u vrtiću na nepuno radno vrijeme kao vanjski suradnik.

Poslove administrativno-računovodstvene radnice obavlja Marijana Katanica, zaposlena na puno radno vrijeme. Njeno radno vrijeme je uobičajeno od 7 do 15 sati ili prema organizacijskim potrebama vrtića.

Poslove spremača/servira preuzima Gordan Kiš.

Poslove pedagoginje obavlja Carmen Vugrin, zaposlena na nepuno radno vrijeme.

Funkciju ravnateljice obavlja odgojiteljica Stella Tonković Grbeša.

Radno vrijeme zdravstvene voditeljice, pedagoginje i ravnateljice organizirano je prema potrebama djece, roditelja i poslova unutar vrtića.

## Rad Odgojiteljskog vijeća

U pedagoškoj godini 2024./2025. planira se održati barem pet sjednica OV-a i to sa sljedećim temama:

* Razmatranje Godišnjeg plana i programa rada vrtića za radnu 2024./2025. godinu – do 30.9.2024.
* Polugodišnja analiza rada i godišnje izvješće o realizaciji Godišnjeg plana i programa rada – do 31.1.2025. i do 29.8.2025.
* Usvajanje prijedloga rada ljeti za 2025. godinu – do 30.6.2025.
* Informiranje o sadržajima seminara i edukacija djelatnika koji su od strane vrtića upućeni na seminare, upoznavanje s novim izdanjima stručne i pedagoške literature, upoznavanje OV-a s normativnom i zakonskom regulativom, informiranje o svim događanjima u struci – prema potrebi
* Evaluacija i valorizacija odgojno-obrazovnog rada i projekata – polugodišnje, godišnje i prema potrebi

## Rad Upravnog vijeća

U pedagoškoj godini 2024./2025. planira se održati barem pet sjednica UV-a i to sa sljedećim sadržajima rada:

* Donošenje Godišnjeg plana i programa rada vrtića – rujan 2024.
* Razmatranje i usvajanje izvješća o ostvarenju Godišnjeg plana i programa rada – kolovoz 2025.
* Financijske odluke, kadrovska pitanja, natječaji – prema potrebi
* Prihvaćanje Financijskog plana ustanove; ostala financijska izvješća – prosinac 2024.
* Donošenje ostalih odluka iz djelokruga rada UV-a – prema potrebi
* Razmatranje i prihvaćanje Godišnjeg financijskog izvješća – siječanj/srpanj 2025.

# MATERIJALNI UVJETI RADA

Dječji vrtić Zvono se nalazi u Kršćanskom obiteljskom centru, objektu u vlasništvu osnivača vrtića Kristove crkve – Zaprešić, na adresi Klake 4 na samom ulazu u grad Zaprešić. Kršćanski obiteljski centar je višenamjenski centar kojeg Dječji vrtić Zvono koristi radnim danima, od ponedjeljka do petka od 7 do 17 sati. Objekt površine cca 600 m2 se sastoji od prizemlja i dva kata sa pripadajućim dvorištem koje je također na raspolaganju Dječjem vrtiću Zvono. Iako su same sobe dnevnog boravka na 1. katu, djeca i djelatnici Dječjeg vrtića Zvono koriste čitav objekt za što kvalitetniju i ugodniju realizaciju odgojno-obrazovnog plana i programa. Prema tome, u nastavku slijedi opis prostorno-materijalnog uređenja Dječjeg vrtića Zvono.

Roditelji s djecom dolaze u vrtić preko parkirališta ograđenog ogradom visokom 1,85 metara te prolaze kroz vrata parkirališta koja imaju zaštitni zasun. U objekt ulaze sa istočne strane kroz vrata koja imaju sigurnosnu zaporku za ulaz te dolaze u ulazni hodnik površine 20,59 m2 koji ujedno služi kao garderoba s ormarićima starije mješovite skupine Zvončići te za presvlačenje djece prilikom ulaska i izlaska na dvorište za dnevni boravak na zraku. Djeci je u prizemlju na raspolaganju višenamjenska dvorana površine 111,81 m2 koja se koristi za provođenje kraćih programa, igru i vježbanje kada su loše vremenske prilike, održavanje sastanaka, priredbi, koncerata, predstava i druge aktivnosti. U prizemlju se također nalaze soba za sastanke djelatnika i konzultacije s roditeljima, učionica za engleski jezik i druge aktivnosti, ured administracije vrtića te čajna kuhinja.

Na 1. katu objekta se nalaze same prostorije vrtića - mlađa mješovita skupina Pandice koristi dvije spojene sobe dnevnog boravka s natkrivenim balkonom zajedničke površine 55,89 m2, dok starija mješovita skupina Zvončići ima na raspolaganju dvije spojene sobe dnevnog boravka s dva natkrivena balkona površine 74,38 m2. Sve sobe dnevnog boravka su opremljene namještajem prilagođenom djeci i odgovarajućom didaktičkom opremom. U neposrednoj blizini spomenutih soba dnevnog boravka nalaze se dva sanitarna čvora prilagođena potrebama djece zajedničke površine 10,40 m2. Na 1. katu objekta su također smješteni dva ureda za odgojitelje i garderoba s ormarićima za mlađu mješovitu odgojnu skupinu Pandice. Na 2. katu objekta se nalazi spavaona sa sanitarnim čvorom u blizini.

Dvorište vrtića je veoma prostrano i potpuno uređeno (3719m2, od čega je djeci na raspolaganju više od pola efektivne površine), ukrašeno brojnim biljkama i drvećem te djeci pruža mogućnost za neometanu i sigurnu igru. Djeca izlaze i ulaze na dvorište sa odgojiteljima kroz ulaz na zapadnoj strani objekta. U dvorištu se nalaze sjenica sa nekoliko stolova i klupa, pješčanik, sprave za igranje i brojne igračke uključujući vozila primjerena dobi djece. Na proljeće 2024. godine planiramo nabavu dječjeg igrališta.

Cijelo dvorište je ograđeno zaštitnom ogradom visine 1,85 m, osim sa zapadne strane gdje je postavljena improvizirana ograda visine 1,05 m, a iza nje je postavljen i betonski parapet na koji će se staviti ogradni paneli.

**BITNI ZADACI:**

* Osigurati materijalne i druge tehničke uvjete koji bi doprinijeli sigurnom i stimulativnom boravku djece i radnika u vrtiću
* Redovito servisiranje i ispitivanje strojeva, aparata i instalacija
* Provjera zaključavanja i zatvaranja unutarnjeg i vanjskog prostora
* Redovita kontrola i obilazak dvorišta i igrališta; popravak, bojanje i uređenje postojećih igračaka i sprava
* Obogaćivanje unutarnjeg i vanjskog proctora vrtića zajedničkom suradnjom zaposlenika, roditelja i lokalne zajednice
* Ukloniti dotrajali namještaj i zamijeniti ga novim
* Nabava opreme, sitnog inventara, potrošnog didaktičkog materijala te unapređivanje uvjeta za sve grupe poslova prema financijskim mogućnostima; praćenje financijskog poslovanja u svim segmentima rada.

Financijsko poslovanje uvjetovano je ekonomskom cijenom koja na početku pedagoške godine 2024./2025. iznosi 430 € za redoviti program, tj. dodatnih 50 € za kraći program engleskog jezika.

Sav potrošni materijal, stručna literature, didaktička sredstva, igračke i sitnije nabavke nabavljat će se iz redovitih sredstava koja se osiguravaju za materijalne troškove. Za određene sanacije i održavanje objekta pobrinut će se Osnivač.

**CILJ**: Stvarati bogatije i kvalitetnije materijalno-prostorno okruženje vrtića, sigurnosne uvjete te optimalne uvjete za život i kontinuirano učenje djece i odraslih.

# NJEGA I SKRB ZA TJELESNI RAZVOJ I ZDRAVLJE DJECE

**BITNI ZADACI:**

* Praćenje i unapređivanje kvalitete zadovoljavanja djetetovih primarnih potreba
* Praćenje rasta i razvoja djece (antropometrijska mjerenja, konzultacije s pedijatrom i roditeljima u slučaju značajnih odstupanja, poticati zdravi stil života)
* Praćenje posebnih potreba u prehrani, obogaćivanje jelovnika
* Prevencija respiratornih oboljenja (boravak na zraku, provjetravanje, higijenske navike)

Briga za tjelesni rast i razvoj, kao i zdravlje predškolske djece obvezatni je dio odgojno-obrazovnog rada ustanove. Prikupljanjem podataka tijekom inicijalnog intervjua s roditeljima te njegovom analizom dobivamo saznanja o statusu djeteta prilikom upisa u dječji vrtić. Prati se provođenje sistematskih pregleda djece te procijepljenosti, što daje dodatne specifične podatke o djetetu. Analizom prikupljene dokumentacije, zdravstvene poteškoće se prezentiraju odgojiteljima u dotičnoj odgojnoj skupini, u usmenom i pismenom obliku. Ukoliko je dijete izbivalo iz vrtića zbog bolesti, roditelj je dužan dovesti zdravo dijete sa liječničkom ispričnicom.

Poslovi vezani za njegu, skrb za tjelesni razvoj djece i brigu za njihovo zdravlje grupiraju se u četiri područja:

1. **Zdravstvena zaštita djeteta**

Podrazumijeva stvaranje uvjeta za pravilan razvoj djeteta, prevenciju oboljenja, podršku djetetu pri stvaranju navika zdravog načina življenja i adekvatno reagiranje u potencijalno opasnim situacijama za dijete. Za svako novoupisano dijete otvara se zdravstveni karton, čime se dobiva uvid u zdravstveni status djeteta. Djelatnici dječjeg vrtića obavljat će higijensko-sanitarne preglede prema rasporedu koji nalaže ZZJZ, i HACCP sustav. Provest će se protuepidemijske mjere u slučaju pojave epidemijskih pojava bolesti u suradnji s ZZJZ. Osigurat će se dnevni ritam aktivnosti i odmora s tendencijom na poboljšanje higijensko-zdravstvenih uvjeta (poštujući mikroklimatske uvjete djetetu će biti osiguran miran san u čistoj postelji). Vršit će se protektivni stomatološki pregledi djece kako bi se minimalizirala pojavnost karijesa i u djece ostvarila navika održavanja dobre higijenske i zdravstvene prakse, kao i stvaranje dnevnog režima održavanja higijene zubi. U slučajevima ozljeđivanja djeteta pružit će se adekvatna prva pomoć, a u eventualnim većim ozljedama potražit će se najbliža zdravstvena skrb u domu zdravlja, ili bolnici, uz obvezatno obavještavanje roditelja prema pisanim protokolima o sigurnosti djeteta.

1. **Prehrana djeteta**

Podrazumijeva planiranje pravilne prehrane djece u vrtiću u skladu s preporučenim prehrambenim standardima, uz primjenu zdravstvenih, kulturoloških i obrazovnih elemenata, te prilagođavanje oblika prehrane specifičnim potrebama djece.

**Cilj:** Održavanje postignutih standarda kvalitete i kvantitete prehrane te daljnje poticanje usvajanja zdravih prehrambenih navika s ciljem pravilnog rasta i razvoja djeteta.

1. **Higijensko-tehnički uvjeti**

Podrazumijevaju osiguravanje najviše moguće razine higijene prostora i stalni nadzor nad higijenskim uvjetima unutarnjih i vanjskih prostora te pravovremeno reagiranje u uvjetima epidemiološke opasnosti.

To se prvenstveno odnosi na:

* Organizaciju i provođenje obveznih zdravstvenih pregleda svih zaposlenika
* Organizacija dodatnih zdravstvenih pregleda za zaposlenike prema epidemiološkoj situaciji i potrebi
* Pravovremeno udaljavanje radnika s radnog mjesta ako predstavlja opasnost za zdravlje djece
* Svakodnevna trijaža djece pri dolasku u vrtić te upućivanje djece na liječnički pregled i liječenje ukoliko se pokaže potrebnim
* Provjera dokumentacije procijepljenosti djeteta i upućivanje roditelja na obavezu cijepljenja, ukoliko nije obavljeno

1. **Sigurnost djeteta**

Odnosi se na stvaranje sigurnih uvjeta za boravak djeteta unutar objekta i za vrijeme boravka na svježem zraku. Isto tako odnosi se i na odgojno-obrazovni rad s djecom na usvajanju vještina samozaštite, kao i higijenskih navika. Sigurnost se može osigurati svakodnevnim pregledom unutrašnjeg i vanjskog prostora.

Najvažnija osoba u zaštiti zdravlja djeteta su roditelji koji odlučuju o svim bitnim odrednicama djeteta. Pomoći ćemo im, kroz razne aktivnosti, donositi kompetentne odluke te ih uključiti u aktivnosti očuvanja zdravlja.

# ODGOJNO-OBRAZOVNI RAD

Dječji vrtić mjesto je življenja, igre i učenja djece i odraslih. Kao takav treba biti otvoren i odgovarati na potrebe djece, roditelja, kulturne i društvene sredine u kojoj djeluje. Odgojno-obrazovni rad temeljimo na suvremenom kurikulumu koji ima složenu, fleksibilnu, dinamičnu i otvorenu strukturu, čija kvaliteta ovisi o kvaliteti svih dimenzija konteksta ustanove ranog odgoja: prostorno-materijalnoj, vremenskoj te socijalnoj. *Kurikulum vrtića* podrazumijeva ukupnost odgojno-obrazovnih interakcija u sklopu fizičkog i socijalnog okruženja vrtića, koja uključuje djecu i odrasle.

Aktivnosti djece ne strukturiraju se prema izdvojenim metodičkim područjima niti se na bilo koji način sadržajno i vremenski odjeljuju. Djeci se osiguravaju različiti izbori i osnažuje samoorganizacijski potencijal njihovih aktivnosti tj. osnažuje njihova neovisnost i samostalnost u aktivnostima. Stvaranje stimulativnog okruženja u kojem djeca imaju slobodu istraživanja i stjecanja različitog znanja, i to fizičkog (koja proizlaze iz konkretnih, senzornih iskustava djece), socijalnog (koja proizlaze iz raznovrsnih interakcija tj. izravnog iskustva življenja s drugima) i logičkog (koja djeca izgrađuju asimilirajući nove informacije, akomodirajući prethodno znanje u skladu s novim idejama). U organizaciji odgojno-obrazovnoga procesa dijete prema svojim interesima, potrebama i mogućnostima slobodno bira sadržaje svojih aktivnosti i partnere te istražuje i uči na način koji je za njega smislen i svrhovit.

## Opći ciljevi i zadaće odgojno-obrazovnog rada

Cjelokupni odgojno-obrazovni rad usmjeravamo na:

* Rast i razvoj, poštivanje i uvažavanje individualnih potreba svakog djeteta, kvalitetu njegova obiteljskoga života te osiguravanje uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci
* Unapređivanje opće kvalitete življenja u vrtiću obogaćivanjem programa sadržajima iz kulture, stranih jezika (engleski)
* Doprinos povoljnom cjelovitom razvoju osobnosti djeteta (tjelesnom i psihomotornom razvoju, socio-emocionalnom i razvoju ličnosti, spoznajnom razvoju, govoru, komunikaciji, izražavanju i stvaralaštvu) i kvaliteti njegova življenja
* Poštivanje prava djeteta u svim vidovima njegova života: tjelesnog, emotivnog, psihosocijalnog, kognitivnog, društvenog i kulturnog

## Specifični ciljevi i zadaće odgojno-obrazovnoga rada

Bitne zadaće unapređivanja odgojno-obrazovnog rada ove pedagoške godine biti će usmjerene na:

* Kvalitetno praćenje i dokumentiranje odgojno-obrazovnog procesa u svrhu boljeg razumijevanja djeteta
* Razvijanje osjetljivosti djece prema održivom razvoju
  + Odgovorno postupanje s otpadom (razvrstavanje i recikliranje)
  + Učenje o okolišu i klimatskim promjenama
  + Stvaranje ekoloških iskustava oslanjajući se na djetetovu prirodnu znatiželju
* Stvaranje zdravih navika
* Razvijanje i implementiranje sigurnosno-zaštitnih programa
  + Prometni odgoj
  + Projekt “Sigurnije škole i vrtići” s naglaskom na emocije
* Program predškole za djecu u godini prije polaska u OŠ (suradnja s nakladom Ljevak)
* Provođenje programa ranog učenja engleskog jezika kroz redoviti 10-satni program
* Oplemenjivanje redovitog programa sportsko-rekreativnim sadržajima unutar i van vrtića

U ovoj pedagoškoj godini, cilj i zadaće odgojno-obrazovnog rada i dalje su usmjerene na cjelokupni rast i razvoj, poštivanje i uvažavanje individualnih potreba svakog djeteta u našoj predškolskoj ustanovi, kvalitetu njegova obiteljskoga života te osiguravanje uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci. Osnovno polazište rada tijekom ove pedagoške godine biti će odgojiteljevo razumijevanje svakog pojedinog djeteta, načina kako ono uči i doživljava život i svijet oko sebe. Za realizaciju spomenutog, potrebno je kontinuirano osluškivanje djetetovih interesa i potreba, praćenje i razumijevanje njegovih aktivnosti te prikupljanje i interpretiranje dokumentacije o tim aktivnostima. Također, potrebno je stvarati uvjete i okruženje poticajno za maksimalan razvoj aktualnih i potencijalnih funkcija i sposobnosti djece. Kroz pažljivo promatranje i dokumentiranje aktivnosti, odgojitelji imaju mogućnost uočavati interes djece, njihove sposobnosti i mogućnosti.

## Programi u DV Zvono

Programi odgoja i obrazovanja predškolske djece polaze od stvarnih potreba djeteta kao cjelovite dinamične osobnosti koja se nalazi u stalnoj interakciji s fizičkim i socijalnim okruženjem. Programi se temelje na humanističkim vrijednostima s ciljem poticanja cjelovitog razvoja djeteta uvažavajući razvojne potrebe i mogućnosti djeteta.

**4.3.1. Cjelodnevni redoviti program**

Cjelodnevni redoviti *desetosatni* program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi prilagođen je razvojnim potrebama djeteta te njegovim mogućnostima i sposobnostima. Temeljen je na humanističko-razvojnoj koncepciji odgoja i obrazovanja djece rane i predškolske dobi s posebnostima koje odgojno-obrazovni djelatnici vrtića njeguju u sklopu razvojnog okvira - slika o sebi (omogućiti djetetu da samo gradi svoj svijet, pratiti razvoj i individualne osobine djeteta u odgojno-obrazovnom procesu, čuvati, uvažavati, poštivati i prihvaćati djetetovu individualnost, razvijati samosvijest i samostalnost). Program karakterizira njegova otvorenost, te pluralizam pedagoških ideja.

Sadržaji, aktivnosti, strategije i vremensko planiranje ne utvrđuju se strogo unaprijed. Odgojitelj o njima odlučuje uzimajući u obzir dječje interese, potrebe i životne situacije. Sadržaji programa i teme proizlaze iz analize i promatranja djeteta/djece u skupini, sklonostima odgojitelja, roditeljima kao partnerima kao i socijalnom okruženju vrtića.

**Cilj:** Poticati i podržavati djetetovu prirodnu znatiželju istraživanjem, otkrivanjem, eksperimentiranjem, učenjem u stvarnim životnim situacijama, obogaćivanjem djetetova doživljaja te poticanjem asertivnosti djeteta.

|  |  |
| --- | --- |
| BITNE ZADAĆE | |
| U ODNOSU NA DIJETE | * jačanje osobne odgovornosti (briga o sebi, odgovorno donošenje odluka, preuzimanje odgovornosti za ponašanje i njegove posljedice) * jačanje emocionalne stabilnosti, pozitivne slike o sebi i dobi primjerene emocionalne samoregulacije * razvijanje socijalne kompetencije i podržavanje samostalnosti * razvijanje komunikacijskih vještina * stvaranje radnih navika * poticanje slobodnog izražavanja * podizanje razine djetetove opće informiranosti * bogaćenje dječjeg iskustva novim spoznajama * podržavanje kreativnosti * pobuđivanje radoznalosti * poticanje vještina potrebnih za usvajanje čitanja i pisanja * poticanje predmatematičkih vještina |
| U ODNOSU NA ODGOJITELJE I DRUGE RADNIKE | * stvaranje pozitivne socio-emocionalne klime u skupini * uređenje prostora * nuđenje poticajnih materijala * edukacija odgojitelja za poticanje razvoja vještina važnih za polazak u školu kod djece |
| U ODNOSU NA RODITELJE | * suradnja i uključivanje roditelja u sve aspekte pripreme za školu * informiranje roditelja (putem kutića za roditelje, letaka, roditeljskih sastanaka, individualnih razgovora) * savjetovanje i edukacija roditelja |

Redoviti program vrtića dopunit će se raznim sportskim, umjetničkim i drugim programima po izboru djece i roditelja te odgojno-zdravstvenim programima poput izleta, plivanja, klizanja, rolanja, skijanja i sl.

**4.3.2. Program ranog učenja engleskog jezika**

Dječji vrtić Zvono provodi kraći program engleskog jezika (komunikacija i sadržaj primjereni za djecu predškolske dobi na engleskom jeziku). Ovaj program omogućava djeci da već od najranije dobi odrastaju sa spoznajom o postojanju i poštivanju različitosti među ljudima, da biti drugačiji ne znači biti lošiji od drugih te tako doprinijeti njihovom potpunijem i kvalitetnijem odgoju. Osim toga, rano učenje stranog jezika povoljno utječe i na intelektualni i na cjelokupni razvoj djeteta.

**Ciljevi programa:**

* Razvijanje interesa, motivacije i osjetljivosti djeteta za engleski jezik te anglosaksonsku kulturu i običaje
* Razvijanje tolerancije prema drugim i drugačijim kulturama te poticanje razvoja multikulturalnosti i interkulturalnosti
* Obogaćivanjem odgojno-obrazovnog rada sa stranim jezikom, uz poštovanje zakonitosti metodike učenja stranog jezika, utjecati na cjelovit razvoj djeteta

**Zadaće programa:**

* Usvajanje osnovnog jezičnog rječnika i jezičnih struktura kroz komunikacijske sadržaje u igri, svakodnevnim aktivnostima u spontanoj interakciji
* Poticati postupno slušno razumijevanje i izražavanje te sposobnost spontane uporabe jezika u skladu s potrebama djeteta u svakodnevnim situacijama
* Poticati razvoj osjetljivosti djeteta za ritam, izgovor, intonaciju i artikulaciju engleskog jezika kao osnovnih jezičnih elemenata
* Razvijanje osjećaja sigurnosti i samopouzdanja u spontanom izražavanju na stranom jeziku
* Poticati različite oblike kreativnog izražavanja i stvaranja kroz dramatizaciju, različite modalitete likovnog izričaja i pokrete tijela

Program provodi naša teacher Ruth, koja je izvorni govornik s područja Oklahome. Program se provodi u manjim skupinama svakodnevno u trajanju od 30 do 45 minuta, ovisno o dobi djece. Osnovno obilježje ovog programa je humanističko-razvojni pristup u brizi za poticanje cjelovitog razvoja djeteta. Odgojno-obrazovni proces se provodi tako da se potiču svi aspekti razvoja djeteta (tjelesni i psihomotorni, socio-emocionalni razvoj i razvoj ličnosti, spoznajni razvoj, govor, komunikacija, izražavanje i stvaralaštvo). Posebnu pozornost usmjeravamo zadovoljavanju aktualnih potreba djeteta te ostvarivanju specifičnih zadaća u ranom učenju engleskog jezika.

Komunikacija na engleskom jeziku ostvaruje se spontano, situacijski, uvažavajući dječji interes i psihofizičke mogućnosti djeteta određene dobi. Program se ostvaruje u potpunosti na engleskom jeziku uz rijetke intervencije i prijevod na hrvatskom jeziku, a polazna osnova za kreiranje konkretnih planova i realizaciju programa je procjena razvojnog statusa upisane djece s podacima o razini usvojenosti jednog i drugog jezika.

Uz pretpostavku da mlađa djeca početnici ne razumiju niti govore engleski jezik, on će se uvoditi postepeno, kroz sve odgojno-obrazovne sadržaje, aktivnosti, situacije i cjelokupno ozračje u skupini. Potrebno je voditi posebnu pozornost pri usklađivanju uporabe djetetu prvog (rodnog, materinjeg) jezika te smisleno davati prvenstvo jednom od njih, ovisno o situacijama i potrebama djeteta.

**4.3.3. Program predškole (program javnih potreba)**

Program predškole obvezni je program odgojno-obrazovnoga rada s djecom u godini dana prije polaska u osnovnu školu i dio je sustava odgoja i obrazovanja u Republici Hrvatskoj. Sadržaj, programske zadaće i organizacija provedbe programa predškole moraju omogućavati zadovoljavanje svih djetetovih potreba, a posebno njegovih potreba za sigurnošću, pripadnošću, ljubavlju, samopoštovanjem i poštovanjem drugih osoba te potrebe za samoostvarenjem njegovih osobnih potencijala. Program predškole mora osigurati svakom djetetu u godini dana prije polaska u osnovnu školu optimalne uvjete za razvijanje i unapređivanje vještina, navika i kompetencija te stjecanje spoznaja i zadovoljavanje interesa koji će mu pomoći u prilagodbi na nove uvjete života, rasta i razvoja u školskom okruženju.

Osobni potencijal i cjeloviti razvoj svakog djeteta odnosi se na njegove tjelesne, emocionalne, socijalne, komunikacijske, stvaralačke i spoznajne mogućnosti i zrelosti koje u toj dobi treba poticati da bi dosegnule svoj optimalni razvoj i to ne samo utjecajima u obiteljskom okruženju već i preko djetetova interaktivnog odnosa s njegovim vršnjacima, odgojiteljima i drugim stručnjacima te neposrednom prirodnom i društvenom okolinom.

Okruženje u kojem se provodi program predškole predstavlja niz čimbenika koji potiču i usmjeravaju djetetov tjelesni, socio-emocionalni, komunikacijski i spoznajni razvoj te utječu na oblikovanje njegove osobnosti, vrijednosti, navika i vještina (prostor, oprema, skupina vršnjaka, odrasle osobe, događaji, aktivnosti).

Za djecu u godini dana prije polaska u osnovnu školu koja su uključena u redoviti program, sadržaji programa predškole provoditi će se unutar redovitog programa, a trajat će 250 sati. Program predškole mora se ravnomjerno i kontinuirano tjedno provoditi neovisno o predviđenim satima i dnevnim terminima. Ove godine smo odlučili surađivati s nakladom Ljevak i koristiti njihove radne listove koji obuhvaćaju rad na predčitalačkim i predmatematičkim vještinama, socio-emocionalnom razvoju, vještinama pričanja priča te govorno-jezičnom razvoju. Komplet radnih listova uključuje Vilinsku učilicu, Vilinsku crtalicu te knjigu Iz vrtića u školu.

**4.3.4. Kraći programi**

Ove pedagoške godine nastavljamo suradnju sa gospođom Zoricom Grgeč i njenim studijem Ema za ritmiku i ples. Gospođa Zorica već nekoliko godina surađuje s našim vrtićem I vidimo zadovoljstvo djece, kao i roditelja.

Ritmika potiče djecu na aktivno slušanje i spontano kretanje u skladu s doživljajem glazbe. Program je prilagođen djeci rane i predškolske dobi kroz aktivaciju i motivaciju plesnim igrama te igrama pjevanjem. Plesom i pokretom kod djece potičemo razvoj sluha, ritma, snage, brzine, spretnosti i koordinacije.

**Ciljevi programa ritmike za djecu rane i predškolske dobi su:**

* Kvalitetno i kreativno provesti vrijeme u druženju uz glazbu, igru i smijeh
* Osvijestiti spoznaju o vlastitom tijelu
* Razvoj senzibiliteta za glazbu i kreativnost
* Razvoj emocionalne kontrole i izražavanje kroz pokret
* Obogatiti glazbeni odgoj

## Projekti u DV Zvono

Ove pedagoške godine započinjemo ponovno započinjemo sa Erasmus+ projektom u suradnji s HCK-om, pod nazivom “Sigurnije škole i vrtići”, a ovaj put ćemo se više posvetiti emocijama. Odgojiteljice mlađe odgojno-obrazovne skupine su se odlučile za projekt “Boje i oblici”. Oba projekta su proizašla iz specifičnih potreba unutar skupina, a koje su u svom radu primijetile odgojiteljice.

**4.4.1. Projekt “Boje i oblici”**

Ove pedagoške godine odgojno-obrazovna skupina Pandice broji dosta mlađe djece koja nisu savladala znanje o bojama i oblicima kao što bi se očekivalo u njihovoj dobi. Stoga su odgojiteljice odlučile osmisliti projekt kojim bi poučile djecu tom znanju, ali ga proširile i povezale koristeći umjetničke i govorno-jezične aktivnosti.

Sadržaji koji bi se provodili kroz aktivnosti i igre su:

1. Uvod u boje i oblike
2. Istraživanje boja
3. Istraživanje oblika
4. Oblici u igri
5. Oblici kroz priče
6. Boje i emocije
7. Boje i glazba

**CILJEVI:** omogućiti djeci istraživanje i manipulaciju materijalima kako bi obogatili znanje o bojama i oblicima, razvijanje fine motorike, razvoj spretnosti i koordinacije, učenje kroz igru, istraživati emocije koje se pojavljuju uz određene boje, poticati radoznalost, kreativno izražavanje i muzikalnost, povezivanje kreativnog izražavanja s vještinama čitanja, razvoj pažnje i pamćenja.

Predviđeno trajanje projekta je od listopada 2024. godine do ožujka 2025. godine.

**4.4.2. Sigurnije škole i vrtići s naglaskom na emocije**

U projekt HCK-a “Sigurnije škole i vrtići” ove će se pedagoške godine uključiti starija odgojno-obrazovna skupina Zvončići.

HCK je u Erasmus+ projektu “Sigurnije škole i vrtići” sudjelovao od studenog 2018. do siječnja 2021. godine. Projekt se provodio u partnerstvu s nacionalnim društvima Crvenog križa Austrije, Bugarske, Sjeverne Makedonije, Srbije i Austrijskim Crvenim križem mladih. Jedan od najvažnijih rezultata projekta je razvoj internetske platforme pod nazivom **sigurnija-djeca.hck.hr** za sigurnije i dobro pripremljene osnovne škole i vrtiće. Na platformi su dostupne različite aktivnosti, prezentacije, radionice, alati i ostale potrebne informacije.

Cilj projekta je staviti naglasak na sljedeće teme:

* Priprema za izvanredne situacije
* Prva pomoć
* Sigurnost u školi/vrtiću
* Psihosocijalna podrška

Osim navedenog, cilj projekta je poboljšati znanje i ojačati kompetencije djece u vrtićima te njihovih odgojitelja za ove životno važne teme.

Provedbom određenog broja predloženih edukativnih aktivnosti opisanih na platformi i prikupljenog dovoljnog broja bodova, vrtić je prije dvije godine dobio pravo na potvrdu “Siguran vrtić” te ju daljnjom provedbom projekta želimo i zadržati.

Ove pedagoške godine ćemo obraditi temu nošenja s emocijama u izvanrednim situacijama, ali ju proširiti i na svakodnevno potrebnu regulaciju i prepoznavanje emocija.

Odgojiteljice su kod djece primijetile teškoće u prepoznavanju i verbalizaciji kako vlastitih, tako i tuđih emocija. U razgovoru s roditeljima, saznale su da je i njima oni kod kuće izazovno pomoći djeci i osvijestiti emocije. Odlučile su pokrenuti projekt koji će se provoditi kroz istraživačke, glazbene, likovne i jezične aktivnosti, kao i kroz raznovrsne igre i igre uz pokret, a čiji bi ciljevi bili:

- prepoznati i imenovati vlastite trenutne emocije

- prepoznati emocije prijatelja i odraslih

- regulacija vlastitih emocija i reakcija te izražavanje istih na prihvatljiv način

- upoznati nove emocije (nervoza, povrjeđenost, ponos, sramežljivost, iznenađenost, ljubomora, uzbuđenje, ljubav)

- jačati otpornost djece

U svoj rad će, naravno, uključiti roditelje (kroz boravak u skupini, kao i kroz roditeljske sastanke i radionice), kazališta koja u ponudi imaju predstave o prijateljstvu i emocijama te, ako bude mogućnosti, dječje terapeute koji bi kroz predavanja i radionice bili podrška odgojiteljima, roditeljima, ali i samoj djeci.

Predviđeno trajanje projekta je od studenog 2024. godine do ožujka 2025. godine.

# 5. STRUČNO USAVRŠAVANJE ODGOJITELJA I OSTALIH ZAPOSLENIKA

Svjesni činjenice o potrebi cjeloživotnog obrazovanja, posebice u području odgojno-obrazovnog rada, stručnom usavršavanju pristupamo planski i sustavno nudeći mogućnosti usavršavanja i učenja svim sudionicima odgojno-obrazovnog procesa. O provedbi programa stručnog usavršavanja skrbe ravnatelj i stručni suradnici. Rad stručnih aktiva i edukativnih radionica, strukturiran je na način da svim odgojno-obrazovnim radnicima nudi teme kojima nastojimo obogatiti njihovo stručno djelovanje, a u realizaciji slijediti metode grupnog rada i iskustvenog učenja.

Odgojno-obrazovnim radnicima na takvim susretima pružena je mogućnost razmjene iskustava, vlastitih spoznaja, posebnih vještina, te upoznavanje drugih sa svojim postignućima.

Djelatnike ćemo poticati na predavanja, radionice i seminare u organizaciji Agencije za odgoj i obrazovanje, Ministarstva za znanost i obrazovanje, Udruge roditelja “Korak po korak” te online platformi Alfa portala, Klubko – centar za roditelje i slično.

**CILJ:**

Jačanje stručnih kompetencija odgojitelja i implementacija suvremenih teorijskih postavki i dostignuća u praksi radi dobrobiti djeteta uključenog u predškolski program. Stjecati znanja i razviti sposobnosti potrebne za praktično ostvarivanje mijenjanja i razvoja konteksta i kulture dječjeg vrtića.

**ZADACI:**

* Vježbanje komunikacijskih vještina s ciljem kvalitetne komunikacije s roditeljima
* Jačanje kompetencija odgojitelja za odgovorno postupanje s otpadom i energijom
* Jačanje kompetencija odgojitelja za provedbu projekata unutar skupina
* Jačanje kompetencija odgojitelja za razvoj djetetove komunikacije na stranom (engleskom) jeziku
* Prezentiranje vlastitih iskustva i novostečenih znanja na stručnim seminarima i skupovima
* Promicati ideju cjeloživotnog učenja kao bitnu osnovu osobnog i profesionalnog razvoja
* Informirati radnike o inovacijama, projektima, dostignućima, promjenama i zakonskim izmjenama u predškolskom odgoju
* Podržavati stručno usavršavanje radnika kao i razvijanje njihovih kompetencija
* Prilagoditi i primijeniti nove spoznaje, inovacije, ideje s djecom u odgojno-obrazovnom radu

# SURADNJA S RODITELJIMA

Suradnja s roditeljima oduvijek je jedna od najbitnijih zadaća svih odgojno-obrazovnih i stručnih djelatnika vrtića. Kvalitetna komunikacija s roditeljima značajno utječe na kvalitetu same odgojno-obrazovne ustanove.

Upisom djeteta u vrtić, roditelji i odgojitelji postaju kreatori i partneri u odgoju i skrbi djeteta. Iako dijele zajednički cilj, rijetko su zajedno – niti odgojitelji izravno svjedoče roditeljstvu u obitelji, niti su roditelji prisutni tijekom odgojiteljeva rada u vrtiću. Zbog toga pridajemo veliku važnost stvaranju kvalitetnog i povjerljivog odnosa vrtića i roditelja i to kroz sljedeće oblike suradnje:

* Razgovori “na vratima” pri dolasku i odlasku djeteta
* Edukativni materijali, informacije i radovi objavljenji na panoima za roditelje
* Slanje pregleda tjednih aktivnosti i obavijesti putem maila, a izrađene na platformi Canva
* Individualni i savjetodavni razgovori
* Roditeljski sastanci
* Uključivanje roditelja u rad, radionice i projekte vrtića (koliko to trenutna epidemiološka situacija dozvoljava)
* Anketiranje roditelja u svrhu valorizacije programa

Kao jedan od glavnih oblika suradnje s roditeljima, koristimo komunikaciju putem Whatsapp grupe. Ona služi kao brži i jednostavniji oblik ostvarivanja suradnje oko svakodnevnih potreba i informacija.

Zadaci kojima ćemo, u radu s roditeljima, ove godine posebno pridati pažnju su:

* Jačanje kompetencija i pomoć roditeljima u procesu prilagodbe djeteta na vrtić
* Pružati podršku roditeljima djece s posebnim potrebama
* Informiranje roditelja o razvoju djeteta
* Pružanje potpore roditeljima kod prijelaza djeteta iz vrtića u školu

# SURADNJA S DRUŠTVENIM ČIMBENICIMA

Društveno okruženje primarno je u jačanju društvene svijesti o važnosti ranog odgoja i obrazovanja za djetetov osobni razvoj i razvoj društva u cjelini. Dječji vrtić kao sastavni dio društvenog okruženja važan je čimbenik funkcioniranja društva. Ostvarivanje ciljeva odgojno-obrazovnog rada nije moguće bez raznolike i sveobuhvatne suradnje vrtića s lokalnom i širom društvenom zajednicom, kao i s vanjskim ustanovama koje nude mogućnosti unapređivanja kvalitete rada s djecom i roditeljima, kao i stručna usavršavanja svih sudionika odgojno-obrazovnog procesa. Suradnja s društvenim čimbenicima se planira u svim zadaćama koje zahtijevaju uključenost vanjskih suradnika, sustručnjaka, nadležnih institucija, lokalne i područne samouprave ili drugih društvenih subjekata. U ovoj pedagoškoj godini surađivat ćemo sustavnije s različitim društvenim čimbenicima, s ciljem ostvarivanja i obogaćivanja odgojno-obrazovnog procesa.

|  |  |  |  |
| --- | --- | --- | --- |
| **BITNE ZADAĆE** | **SADRŽAJ RADA** | **NOSITELJI** | **VRIJEME** |
| Suradnja sa stručnim ustanovama u cilju unapređivanja odgojno- obrazovne prakse i stručnog usvršavanja djelatnika | - Ministarstvo znanosti i obrazovanja  - Agencija za odgoj i obrazovanje  - Učiteljski fakultet  - Filozofski fakultet  - Udruga Down Zagreb | ravnateljica, pedagoginja, odgojitelji, roditelji | tijekom godine |
| Surađivati s čimbenicima radi osiguranja materijalnih uvjeta za djelatnost vrtića | - Osnivač Kristova crkva  - Grad Zaprešić | ravnateljica, administrativno-računovodstvena radnica | tijekom godine |
| Suradnja s čimbenicima na području na kojem vrtić djeluje | - Centar za socijalnu skrb Zaprešić  - Osnovne škole s lokalnog područja  - Dom zdravlja Zaprešić  - Policijska uprava Zaprešić  - Sportska udruga “Surfići”  - Knjižnica Antuna Augustinčića  - Zagrebačko kazalište lutaka  - Mala scena  - Kazalište Trešnja | ravnateljica, zdravstvena voditeljica, pedagoginja, odgojitelji | tijekom godine |

# VREDNOVANJE PROGRAMA

U dječjem vrtiću Zvono usmjereni smo na utvrđivanje dobre prakse, standarda kvalitete odgojno-obrazovnog rada, te nakon objektivnijeg utvrđivanja trenutnog stanja, određivanja područja promjena i unapređivanja prakse. Vrednovanje unaprijed određenih područja i pokazatelja provodit će se putem refleksija odgojno-obrazovne prakse te uporabom lista praćenja, lista procjene, upitnika, anketa te uvidom i analizom pedagoške dokumentacije. Cilj ovakvog načina rada je dublje promišljanje kulture vrtića, bolje razumijevanje djeteta i sagledavanje vlastitih postupaka. Zajedničke kvalitetne rasprave sudionicima odgojno-obrazovnog procesa omogućit će kvalitetno suradničko učenje.

Vrednovanje programa se u DV Zvono provodi putem:

* Dnevnih, tjednih, tromjesečnih i godišnjih planiranja i valorizacija
* Sustavnim prikupljanjem dokumentacije odgojno-obrazovnog procesa (fotografije, likovni radovi, video zapisi, dječje izjave, individualni portfolio, deskriptivne bilješke i promatranja postignuća djece)
* Doživljaja i vrednovanja programa od strane roditelja (upitnici za roditelje)
* Procesa samovrednovanja

## Dokumentiranje odgojno-obrazovnog procesa

Dokumentiranje podrazumijeva sustavno prikupljanje dokumentacije koje omogućuje promatranje i bolje razumijevanje akcija djeteta, a samim time i osiguranje kvalitetnije potpore njegovu razvoju. Dokumentiranje pridonosi kreiranju kulture uključenosti i dijaloga između svih sudionika u vrtiću. Dokumentiranje ćemo provoditi kroz različite oblike: pisane anegdotske bilješke, dnevnike, transkripte razgovora s različitim subjektima i sudionicima u odgojno-obrazovnom procesu, dječje likovne radove, grafičke prikaze dobivenih rezultata, audio i video zapise, protokole praćenja, ankete i dr. Dokumentiranje omogućuje odgojiteljima bolje razumijevanje djeteta u odgojno-obrazovnom procesu, razumijevanje kvalitete okruženja za učenje i kvalitete njegovih intervencija, omogućava procjenjivanje aktualnog znanja i razumijevanje djece te modificiranje složenosti ponuđenih materijala i aktivnosti. Ono je ujedno i specifična potpora odgoju i učenju djece, usklađeno s njihovim individualnim i razvojnim mogućnostima, kognitivnim strategijama i drugim posebnostima. Omogućuje razumijevanje tijeka aktivnosti, te promišljanje načina podrške njihova razvoja. Vrednovanje i dokumentiranje programa vršit će se radi:

1. procjene postignuća i kompetencija djece
2. oblikovanja kurikuluma
3. partnerstva s roditeljima i komunikacije sa širom socijalnom zajednicom

Nositelji aktivnosti: ravnateljica, pedagoginja, odgojitelji

Vrijeme ostvarenja: tijekom pedagoške godine

# GODIŠNJI PLAN I PROGRAM RADA RAVNATELJICE

|  |  |
| --- | --- |
| **POSLOVI** | **VRIJEME REALIZACIJE** |
| **ORGANIZACIJSKI POSLOVI**   * organizacija rada u novoj pedagoškoj godini * planiranje sjednica OV-a, sastanaka stručnog tima, sjednica UV-a u suradnji s predsjednikom UV-a vrtića * osigurati materijalno okruženje za siguran boravak djece u vrtiću * organizacija nabave didaktičkih sredstava * izrada prioriteta nabavki ovisno o financijama * organizacija rada u ljetnim mjesecima   **KADROVSKI POSLOVI**   * utvrđivanje potreba za zapošljavanjem novih djelatnika * rješavanje aktualne problematike s odgojno-obrazovnim i ostalim djelatnicima * praćenje učinkovitosti rada   **POSLOVI SURADNJE**   * sudjelovanje u provođenju upisa djece u vrtić * organizacija poslova vezanih uz novoupisanu djecu (razgovori, ugovori i dr.) * formiranje odgojno-obrazovnih skupina * sudjelovanje u pripremi i izvedbi roditeljskih sastanaka za novoupisanu djecu * sudjelovanje u izradi Godišnjeg plana i programa rada vrtića te Izvješća o realizaciji Godišnjeg plana i programa rada * sudjelovanje u izradi Financijskog plana vrtića * ostvarivanje i unapređivanje suradnje s roditeljima * ostvarivanje suradnje s lokalnom zajednicom i ostalim odgojno-obrazovnim ustanovama, uredima i agencijama   **POSLOVI PRAĆENJA**   * praćenje organizacije rada na razini vrtića * praćenje cjelodnevnog boravka djece u skupinama * praćenje pojedinih faza odgojno-obrazovnog rada i provedbe projekata * praćenje realizacije satnice odgojitelja i ostalih djelatnika vrtića * zastupanje vrtića prema pozivima i potrebama   **OSOBNO**   * sudjelovanje na stručnim seminarima, konferencijama i skupovima | kolovoz i kontinuirano tijekom godine  kontinuirano tijekom godine  srpanj, kolovoz  kontinuirano tijekom godine  lipanj, srpanj, kolovoz 2024., kontinuirano tijekom godine  kolovoz 2024./srpanj i kolovoz 2025.  kontinuirano tijekom godine  kontinuirano tijekom godine  kontinuirano tijekom godine |

# GODIŠNJI PLAN I PROGRAM RADA PEDAGOGINJE

|  |  |
| --- | --- |
| **PODRUČJE DJELOVANJA** | **TJEDNO SATI** |
| **Neposredni rad**   1. Rad s djecom 2. Rad s odgajateljicama - praćenje i vrednovanje procesa, uvid u neposredni rad 3. Rad s roditeljima | 4 sata tjedno |
| **Ostali poslovi**   1. Sudjelovanje u izradi Godišnjeg plana i programa te Godišnjeg izvješća 2. Praćenje i vođenje dokumentacije plana i programa tijekom odgojno- obrazovnog procesa 3. Stručno usavršavanje izvan vrtića 4. Sudjelovanje u pripremi i vođenju stručnih usavršavanja, radionica, odgojiteljskih vijeća i aktiva unutar vrtića 5. Suradnja s društvenom sredinom | 2 sata tjedno |
| **Vođenje individualne dokumentacije** | 2 sata tjedno |
| **UKUPNO** | 8 sati tjedno |

**RASPODJELA ZADAĆA I POSLOVA**

|  |  |  |  |
| --- | --- | --- | --- |
| **ZADAĆE I POSLOVI** | **SURADNICI** | **METODE** | **PERIOD** |
| **1) Poslovi pripreme za početak pedagoške godine**  ***Rad s odgojiteljima***  • priprema odgojitelja za prijem nove djece  • pružanje potpore i stručne pomoći oko organizacije materijalno-prostornog konteksta, rada s djecom i roditeljima  • savjetovanje odgojitelja u poslovima planiranja  • pomoć u pripremi roditeljskih sastanaka  ***Rad s djecom***  • rad u periodu prilagodbe i praćenje njihova ponašanja  ***Rad s roditeljima***  • prikupljanje podataka o djetetovom razvoju i predstavljanje vrtića roditeljima  • pružanje potpore roditelju u procesu prilagodbe  ***Rad s ravnateljicom***  **•** priprema i vođenje sastanka za roditelje novoprimljene djece | Odgojitelji  ravnateljica | Edukativne radionice, rad uz odgojitelje  Rad uz odgojitelje, promatranje  Individualni razgovori, analiza dokumentacije | Do rujna i kroz godinu  Listopad  Od lipnja do rujna |
| **2) Program predškole**  ***Rad s odgojiteljima***  • priprema odgojitelja za realizaciju programa predškole; pružanje stručne pomoći  ***Rad s djecom***  **•** praćenje ostvarivanja programa  • procjena potreba djece (adekvatnost programa)  ***Rad s roditeljima***  • roditeljski sastanak na početku rada predškole (zrelost djeteta, prezentacija programa predškole) | Odgojitelji  ravnateljica | Konzultacije, sastanci | Listopad, kontinuirano, travanj |
| **3) Program integriranog engleskog jezika**  • pomoć u planiranju i provođenju aktivnosti na engleskom jeziku  • pružanje podrške u osmišljavanju raznolikih iskustava i istraživanja koja omogućuju prirodni proces učenja | Odgojitelji | Rad uz odgojiteljice, radionice, analiza dokumentacije, praćenje realizacije | Rujan, kontinuirano kroz godinu |
| **4) Planiranje, implementacija i vrednovanje programa**  • planiranje i programiranje uskladiti s potrebama djece, obitelji i odgojitelja  • izrada i provedba upitnika i obrazaca za vrednovanje odgojno obrazovnog procesa  • sudjelovanje u izradi Godišnjeg plana i programa ustanove te Godišnjeg izvješća  • dokumentiranje  • izvršavanje uvida u rad odgojitelja  • evaluacija rada | Odgojitelji, ravnateljica | Sastanci i dogovori, evaluacija i praćenje realizacije | Lipanj - rujan, kroz godinu  od rujna ‘24. do kolovoza ‘25., jednom mjesečno |
| **5) Dokumentacija**  • priprema i analiza upitnika za odgojitelje  • priprema i analiza upitnika za roditelje  • izrada godišnjeg izvješća o ostvarivanju plana i programa rada  • priprema Godišnjeg plana i programa rada  • godišnji plan i program rada pedagoga  • vođenje dokumentacije o vlastitom radu | ravnateljica | Rad na tekstu, anketiranje i obrada podataka | Lipanj-rujan  Rujan,  kroz godinu |
| **6) Stručno usavršavanje djelatnika**  ***Rad s odgojiteljima***  • individualna pomoć odgojiteljima u ostvarivanju planova usavršavanja  • priprema i vođenje edukativnih radionica za odgojitelje  • pomoć odgojiteljima u pripremi i vođenju edukativnih radionica  • obavještavanje o novijoj stručnoj literaturi | Odgojitelji | Edukativne radionice, konzultacije, sastanci | Kontinuirano kroz godinu, ovisno o potrebama |
| **7) Individualno stručno usavršavanje**  • praćenje i proučavanje novije stručne literature  • seminari i stručni skupovi u organizaciji MZOS i AZOO  • stručno usavršavanje u vrtiću/aktivi  • sudjelovanje na Odgojiteljskim vijećima, internim stručnim aktivima i radnim dogovorima |  |  | Kontinuirano kroz godinu |
| **8) Suradnja s roditeljima**  • informiranje o vrtiću i programu  • planiranje i programiranje suradnje sroditeljima  • priprema materijala za upis (upitnici, pozivi)  • priprema i provedba pedagoških radionica i predavanja  • uključivanje roditelja u realizaciju programa odgojno-obrazovnog rada  •kreiranje i nadopunjavanje kutića za roditelje  •savjetodavni rad s roditeljima  •praćenje razvoja i napredovanja djeteta | Roditelji, odgojitelji, ravnateljica | Predavanja, anketiranje i obrada podataka, evaluacija i praćenje realizacije programa, razgovori i dogovori | Listopad  Kontinuirano kroz godinu |
| **9) Suradnja s društvenom sredinom**  • u suradnji s kulturno-umjetničkim institucijama organizirati kulturno-umjetničke sadržaje u vrtiću i izvan njega  • suradnja s institucijama: Ministarstvom znanosti, obrazovanja i sporta, Gradskim uredom za odgoj i obrazovanje, Agencijom za odgoj i obrazovanje, Udrugom Down Zagreb, Crvenim Križem  • pomoć u organizaciji izleta i posjeta  • organizacija i sudjelovanje u javnim nastupima djece  • organizacija posjeta školi te suradnja sa školskim stručnim suradnicima vezano uz upis djece u prvi razred  •suradnja i izmjena iskustava s drugim vrtićima i odgojno-obrazovnim institucijama i ustanovama |  |  | Kroz godinu, u skladu s temama, blagdanima, svečanostima i sl. |

# GODIŠNJI PLAN I PROGRAM RADA ZDRAVSTVENE VODITELJICE

**CILJ**: poticanje pravilnog rasta i razvoja djece putem zadovoljavanja njihovih potreba

**BITNE ZADAĆE U ODNOSU NA DIJETE**

* otkrivanje i procjena zdravstvenog statusa djeteta pri inicijalnim razgovorima
* praćenje provođenja obveznog cijepljenja djeteta prema kalendaru cijepljenja
* praćenje pobola, identifikacija poteškoća, utjecanje na smanjenje pobola među djecom
* zdravstveni odgoj djece, stjecanje pravilnih i zdravih navika (upotreba wc-a, pranje ruku, higijena zubića, kultura blagovanja)
* dogovor i usklađivanje postupaka za provođenje eventualnih izvanrednih higijensko-epidemioloških mjera
* praćenje rasta i razvoja djece-antropometrijsko mjerenje 2x godišnje
* provođenje preventivnih mjera u svrhu sprečavanja nastanka bolesti i unapređenje zdravlja (izolacija oboljelog, trijaža, liječničke ispričnice)
* unapređivanje procesa prehrane uz primjenu prehrambenih standarda
* izrada posebnih jelovnika za djecu s ograničenjima i medicinskom indikacijom za isto
* planiranje i praćenje te evaluacija prehrane kroz HACCP dokumentaciju
* putem zadataka u odgojno-obrazovnom procesu mijenjanje loših navika u prehrani te usvajanje zdravog načina prehrane
* osiguravanje uvjeta za pravilno izmjenjivanje dnevnih aktivnosti uvažavajući individualne potrebe djece: prehrana, tekućina, odmor i kretanje
* osiguranje higijene i sigurnosti: prostora, opreme, igračaka i okoliša
* skrb za pravilne mikroklimatske uvjete u sobi
* skrb za primjerenu odjeću i obuću za vrijeme boravka u unutarnjem i vanjskom prostoru

**BITNE ZADAĆE U ODNOSU NA ODGOJITELJE I OSTALE RADNIKE**

* osiguranje optimalnih uvjeta za cjeloviti razvoj djeteta
* prepoznavanje vrijednosti i razvijanje timskoga rada
* dogovor i usklađivanje postupaka za provođenje eventualnih izvanrednih higijensko epidemioloških mjera
* skrb za održavanje higijene i sigurnosti
* upućivanje u primjenu terapije kod djece s kroničnim oboljenjima
* utvrđivanje specifičnih zdravstvenih potreba te informiranje odgojitelja o njima
* organizacija rada u izvanrednim situacijama
* kontrola provedbe higijenskih normi i HACCP sustava u prostorima za prijem, pripremu i distribuciju hrane
* kontrola osobne higijene djelatnika u kuhinji, čistoća odjeće i obuće